proxectonos/corpus_dominio_legal_administrativo_tmp huggingface dataset:
10/05/2022 | Administración LocalMunicipal
Betanzos
Aprobación inicial da modificacion do regulamento do servizo de comedor escolar e madrugadores do Concello de Betanzos

ASUNTO: MODIFICACION DO REGULAMENTO DO SERVIZO DE COMEDOR ESCOLAR E MADRUGADORES DO CONCELLO DE BETANZOS EXPEDIENTE: 2021/X999/001350 Aprobada inicialmente a MODIFICACION DO REGULAMENTO DO SERVIZO DE COMEDOR ESCOLAR E MADRUGADORES DO CONCELLO DE BETANZOS por Acordo do Pleno de data 26.04.2021 de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción do anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: sede. betanzos. gal. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Betanzos, 29.04.2022 A alcaldesa María Barral Varela
10/05/2022 | Administración LocalMunicipal
Carballo
Anuncio de aprobación inicial da modificación da Ordenanza fiscal n.º 11: taxas no Mercado Municipal de Abastos

ANUNCIO O Pleno da Corporación, na sesión ordinaria do luns, 25 de abril do 2022 adoptou, entre outros, o seguinte acordo: 1.º.–Aprobar inicialmente a modificación da Ordenanza fiscal n.º 11 do Concello de Carballo, reguladora das taxas pola concesión de postos e pola prestación de servizos no Mercado Municipal de Abastos.2.º.–Proceder á exposición pública do acordo de modificación da devandita Ordenanza durante un prazo de 30 días hábiles, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da modificación operada na Ordenanza, ao día seguinte ao da publicación do anuncio de aprobación definitiva no B. O. P. O expediente estará a disposición dos intersados durante o período de exposición pública nas dependencias do Concello, e, ao tempo, o texto da ordenación proposta poderase consultar na web corporativa do concello www.carballo. gal., na sección de avisos de Carballo ao día. Carballo, 5 de maio do 2022. O ALCALDE Asdo.: Evencio Ferrero Rodríguez
10/05/2022 | Administración LocalMunicipal
Narón
Intervención
Edicto aprobación dos padróns fiscais das taxas polos servizos prestados polo Servizo Sociocomunitario do mes de abril de 2022

A Xunta de Goberno Local, en sesión celebrada o día 05/05/2022, adoptou entre outros os acordos seguintes: Primeiro: Aprobar o padrón fiscal correspondente á taxa por servizos prestados polo Servizo Sociocomunitario (ENVELLECEMENTO ACTIVO) do mes de abril de 2022, cun total de 306 contribuintes e por importe de 2.493,90 €. Segundo: Aprobar o padrón fiscal correspondente á taxa por servizos prestados polo Servizo Sociocomunitario (OBRADOIROS DE INGLÉS, OBRADOIROS DE ROBÓTICA, COROS, ESCOLA DE FAMILIAS E ESCOLA DE MÚSICA) do mes de abril de 2022, cun total de 170 usuarios e por importe de 1.385,50 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 5 de maio de 2022 A alcaldesa- presidenta Marián Ferreiro Díaz
30/05/2022 | Administración LocalMunicipal
O Pino
Aprobación do prezo público para realización da actividade Escola de Verán 2022

A Xunta de Goberno Local, en sesión ordinaria que tivo lugar o 24/05/2022, adoptou entre outros o seguinte acordo: Primeiro. Aprobar a fixación do prezo público da actividade “Escola de Verán 2022” ___________________________________________________________________________ QUINCENA 10 SESIONES 20€ XUÑO 23-30 10€ MES 22 SESIONES 40€ SETEMBRO 1-7 10€ Segundo. Publicar esta resolución no taboleiro de anuncios do Concello durante o prazo de 15 días, así como no Boletín Oficial da Provincia. O Pino, 25 de maio de 2022 O alcalde Manuel Taboada Vigo
30/05/2022 | Administración LocalMunicipal
Carral
Aprobación OPE estabilización

A Alcaldía do Concello de Carral, a través da resolución 191/2022 do 20 de maio de 2022, resolveu adoptar o seguinte acordo: Aprobar a oferta de emprego público (OPE 2022) para a estabilización do emprego temporal ao abeiro da Lei 20/2021, de 28 de decembro, de medidas urxentes para a redución da temporalidade no emprego público coa seguinte relación de prazas: O que se fai público para xeral coñecemento. Carral, 25 de maio de 2022 O alcalde Francisco Javier Gestal Pose
30/05/2022 | Administración LocalMunicipal
Cerceda
Secretaría
Aprobación da oferta de emprego público extraordinaria do 2022 de estabilización de emprego do Concello de Cerceda

Con data do 25/05/2022 pola Alcaldía procedeuse a ditar resolución n.º 478/2022 de aprobación da oferta de emprego público extraordinaria do 2022 de estabilización de emprego que se transcribe na súa parte dispositiva: Primeiro: Avocar competencia de aprobación da oferta púbica de emprego, das bases e convocatorias das probas de selección de persoal e dos procedementos de provisión de postos de traballo. Segundo: Aprobar a oferta extraordinaria de emprego público de persoal do Concello de Cerceda para o ano 2022, para estabilización de emprego temporal, ao abeiro do artigo 2 e das disposicións 6ª e 8ª da Lei 20/2021, de 28 de decembro, de medidas urxentes para a reducción da temporalidade no emprego público, co seguinte contido: Terceiro.– Publicar a oferta de emprego público na sede electrónica deste Concello, no seu taboleiro de anuncios e no Boletín Oficial da Provincia da Coruña para xeral coñecemento e interposición dos recursos que, no seu caso, os interesados consideren oportuno.” Contra este acto pódese interpoñer un recurso potestativo de reposición ante o mesmo órgano que o ditou no prazo dun mes, a contar dende o día seguinte ao da data da súa notificación (artigo 116.1 da Lei 30/1992, de réxime xurídico das administracións públicas e do procedemento administrativo común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 117.2 e 43.2 da dita Lei 30/1992). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses, contados dende o día seguinte ao da súa notificación (artigos 8.1 e 46.1 da Lei 29/1998, do 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente.” O que se publica para xeral coñecemento. Cerceda, 25 de maio de 2022. O Alcalde-Presidente Juan Manuel Rodríguez García.
30/05/2022 | Administración LocalMunicipal
Paderne
Oferta de empleo público - estabilización de empleo temporal 2022 Concello de Paderne

Mediante a Resolución da Alcaldía deste concello do 23 de maio de 2022 aprobouse a oferta de emprego público para a estabilización do emprego temporal, coas seguintes prazas segundo publicación de plantilla no BOP de A Coruña nº244 de 24 de decembro de 2021: En cumprimento do artigo 91 da Lei 7/1985, do 2 de abril, reguladora das bases do réxime local, e do artigo 70.2 do texto refundido da Lei do Estatuto básico do empregado público aprobado polo Real decreto lexislativo 5/2015, do 30 de outubro, publícase a oferta de emprego público para a estabilización de emprego temporal do Concello de PADERNE. Contra a presente resolución pódese interpoñer alternativamente recurso de reposición ante o alcalde, no prazo dun mes, ou recurso contencioso-administrativo, perante o xulgado do contencioso-administrativo competente ou, a elección do/da interesado/a, o que corresponda ao seu domicilio, no prazo de dous meses. Se se opta por interpoñer o recurso de reposición potestativo, non se poderá interpoñer recurso contencioso-administrativo ata que aquel sexa resolto. Todo iso sen prexuízo de que poida interpoñer calquera outro recurso que puidese estimar máis conveniente ao seu dereito. Paderne, 23 de maio de 2022 D. César Longo Queijo Alcalde presidente
30/05/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 24 de maio de 2022, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Cariño (expediente IN407A 2020/113-1)

Acordo do 24 de maio de 2022, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Cariño (expediente IN407A 2020/113-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada modificado 1 adecuación LMT MEA816 e CT Feás, no concello de Cariño (expediente IN407A 2020/113-1), por resolución desta Xefatura Territorial, do 28 de abril de 2022, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 1 de xullo de 2022 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Cariño, deducida da que se someteu a información pública no DOG do 30.12.2021, no BOP do 14.12.2021 e no xornal La Voz de Galicia do 17.12.2021, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 24 de maio de 2022. Isidoro Martínez Arca Xefe territorial da Coruña
30/05/2022 | Administración LocalMunicipal
Mugardos
Oferta extraordinaria de emprego público 2022 para a estabilización de empergo temporal

OFERTA EXTRAORDINARIA DE EMPREGO PÚBLICO 2022 PARA A ESTABILIZACIÓN DE EMPERGO TEMPORAL Pola Xunta de Goberno, en sesión celebrada o día 26.05.2022, aprobouse a oferta extraordinaria de emprego público deste Concello para o ano 2022, para a estabilización de emprego temporal, ao abeiro do artigo 2 da Lei 20/2021 de 28 de decembro, de medidas urxentes para a reducción da temporalidade no emprego público, co seguinte contido: O que se fai público en cumprimento do determinado no artigo 70.2, do Real Decreto Lexislativo 5/2015 de 30 de outubro, do Estatuto Básico do Empregado Público, coa indicación de que o presente acordo é definitivo, polo que contra este os interesados poderán interpoñer potestativamente recurso de reposición ante o Alcalde do Concello de Mugardos, no prazo dun mes contado a partir do día seguinte á publicación no Boletín Oficial da Provincia, ou recurso contencioso-administrativo ante o xulgado contencioso-administrativo de Ferrol, no prazo de dous meses dende a citada publicación, e na forma prevista na lexislación reguladora da devandita xurisdicción, sen prexuízo de que se poida interpoñer calquera outro que se stime procedente. Mugardos, 26 de maio de 2022 O Concelleiro de Facenda, Persoal e Participación Cidadá (delegación efectuada pola Resolución da Alcaldía núm.536/2021, do 24.05.2021) José Miguel Mahía Prados
30/05/2022 | Administración LocalMunicipal
Moeche
Aprobación da Ordenanza reguladora do do prezo público pola prestación do servizo de podoloxía a domicilio no concello de Moeche

Aprobación da Ordenanza reguladora do prezo público pola prestación do servizo de podoloxía a domicilio no Concello de Moeche A Xunta de Goberno Local, en sesión de data 24 de maio de 20221, prestou a sua aprobación a Ordenanza reguladora do do prezo público pola prestación do servizo de podoloxía a domicilio no Concello de Moeche que se transcribe de seguido: Ordenanza reguladora do prezo público pola prestación do servizo de podoloxía a domicilio no Concello de Moeche Artigo 1.º.–Concepto. De conformidade co previsto no artigo 127, en relación co artigo 41 e 47, do Texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, o Concello de Moeche (A Coruña) establece o prezo público pola prestación do servizo de podoloxía a domicilio no Concello de Moeche Artigo 2.º.–Feito impoñible. Constitúe o feito impoñible deste prezo público a prestación do servizo de podoloxía a domicilio. Artigo 3.º.–Beneficiarios. Son beneficiarios do servizo os usuarios do servizo de axuda no fogar-dependencia que o soliciten expresamente. Artigo 3.º.–Obrigado ao pagamento. Están obrigados ao pago deste prezo usuarios do Servizo de axuda no fogar-dependencia que sexan atendidos no servizo de podoloxía a domicilio deste Concello. Virán obrigados ao pago como substitutos do contribuínte a que se refire o artigo 36 da Lei Xeral Tributaria, os familiares e/ou representantes legais dos usuarios do servizo. Artigo 5.º.–Tarifas. Artigo 4.º.–Normas de xestión.1. O prezo público liquidarase mensualmente en función dos servizos recibidos e o seu cobro efectuarase nun único recibo xunto coas cotas do servizo de axuda no fogar.2. Para o cobro de cotas utilizarase, preferentemente, a domiciliación bancaria que deberán facer os usuarios no momento de solicitar a alta no servizo.3. A falta de pagamento do servizo levará aparellado o inmediato cesamento da prestación. Disposición final A presente ordenanza aprobada pola Xunta de Goberno Local, en sesión celebrada o día 24 de maio de 2022, entrará en vigor unha vez publicada no Boletín Oficial da Provincia, e teña transcorrido o prazo de 15 días que sinalan os artigos 65.2 e 70.2 da Lei 7/1985, do 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa.» Moeche, 25 de maio de 2022. A alcaldesa Asdo.: Beatriz Bascoy Maceiras
30/05/2022 | Administración LocalMunicipal
Cee
Ditame favorable da Conta Xeral de 2021 do Concello de Cee. Expte.2022/T017/000001

A Comisión Informativa de Economía e Facenda, na sesión realizada o día 18 de maio de 2022, ditaminou favorablemente a Conta Xeral de 2021 deste concello. Segundo o disposto nos artigos 116 da LBRL e 212.3 do TRLRFL, sométese ao trámite de información pública a Conta Xeral 2021, polo prazo de quince días, a partir da publicación do presente anuncio no Boletín Oficial da Provincia, durante os cales e oito máis os interesados poderán examinala e presentar as reclamacións, reparos ou suxestións que consideren oportunas. No caso de que se produza algunha reclamación reparo ou observación, haberán de ser examinadas pola Comisión informativa, que, previa práctica de cantas comprobacións se estimen como necesarias, emitirá novo Informe, que será elevado, xunto cos reparos, reclamacións ou observacións formuladas a consideración plenaria definitiva. Se non se producise ningunha reclamación, a Conta Xeral de 2021, xuntamente co ditame emitido pola devandita Comisión, será elevada ao Pleno da Corporación quen procederá, de ser o caso, á aprobación da dita Conta Xeral. Cee, 24 de maio de 2022 A alcaldesa Margarita Lamela Louzán
30/05/2022 | Administración LocalMunicipal
Ares
Corrección de erro material advertido no acordo adoptado por resolución da Alcaldía 232/22, de data 20/05/2022. “Aprobación de oferta extraordinaria de emprego público 2022”

RESOLUCIÓN DA ALCALDÍA 248/22 CORRECCIÓN DE ERRO MATERIAL ADVERTIDO NO ACORDO ADOPTADO POR RESOLUCIÓN DA ALCALDÍA 232/22, DE DATA 20/05/2022 Dada conta do acordo adoptado por resolución de Alcaldía 232/22 de data 20/05/2022, publicado no BOP n.º 100, de data 27/05/2022, polo que se acordou a “APROBACIÓN DE OFERTA EXTRAORDINARIA DE EMPREGO PÚBLICO 2022 PARA A ESTABILIZACIÓN DE EMPREGO TEMPORAL, QUE CUMPRE AS PREVISIÓNS DO ARTIGO 2 DA LEI 20/2021, DO 28 DE DECEMBRO, DE MEDIDAS URXENTES PARA A REDUCIÓN DA TEMPORALIDADE NO EMPREGO PÚBLICO.” Advertido erro material, na denominación da seguinte praza: AUXILIAR ADMINISTRATIVO - UNIDADE DE ATENCIÓN PÚBLICO, REXISTRO, CENSO E PADRÓN, LABORAL GRUPO IV E sendo a denominación correcta a que aparace no cadro de persoal aprobado polo Pleno do Concello xunto co orzamento 2022, en sesión celebrada en data 06/04/2022, publicada con carácter definitivo no BOP n.º 86, de data 06/05/2022, como a continuación se expresa: Esta Alcaldía en uso das competencias conferidas pola Lei 7/1985, de 2 de abril, Regulador das Bases do Réxime Local na redacción dada pola Lei 57/2003, de 16 de decembro, e pola Lei 27/2013, de 27 de decembro, de Racionalización e Sustentabilidade da Administración Local, o Real Decreto Lexislativo 781/1986, de 18 de abril, polo que se aprobao Texto Refundido das disposicións legais vixentes en materia de réxime local, a Lei 5/1997, de22 de xullo de Administración Local de Galicia e o Real Decreto 2568/1986, de 28 de novembro, polo que se aproba o Regulamento de Organización, Funcionamento e RéximeXurídico das Entidades Locais VEN EN RESOLVER: Primeiro. –Aprobar a corrección de erro material advertido na Resolución da Alcaldía 232/22, no referente á praza aludida, sen modificar o resto de dita resolución agás: Onde dí: AUXILIAR ADMINISTRATIVO - UNIDADE DE ATENCIÓN PÚBLICO, REXISTRO, CENSO E PADRÓN, LABORAL GRUPO IV, Debe dicir: AUXILIAR ADMINISTRATIVO - SERVIZOS XERAIS, LABORAL GRUPO IV. Así o acorda e dispón o Sr. Alcalde-Presidente, Dn. Julio Ignacio Iglesias Redondo, en Ares a vintesete de maio do dous mil vintedous, do que eu Secretario dou fe. O ALCALDE-PRESIDENTE D. S. M. O SECRETARIO
30/05/2022 | Administración LocalMunicipal
As Somozas
Exposición pública de aprobación de padrón fiscal de axuda no fogar do mes de abril de 2022

Por Resolucións da alcaldía 2022-0174 e 2022-0175 do 24/05/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de abril de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 24 de maio de 2022 O alcalde, Juan Alonso Tembrás
30/05/2022 | Administración LocalMunicipal
Tordoia
Convocatoria de selección de persoal laboral para participar no proceso selectivo de socorristas acuáticos

ANUNCIO Convocatoria selección persoal laboral para participar no proceso selectivo de socorristas acuáticos Expediente n.º 2022/E001/00013 Comunícase que, por medio do decreto de data 24 de maio de 2022, aprobáronse as bases para a a creación dunha bolsa de traballo de socorristas acuáticos. As bases da convocatoria pódense consultar no taboleiro de anuncios ou na web do Concello de Tordoia no enlace: https://www.tordoia.es/bolsa-de-traballo-para-a-contratacion-de-socorristas-acuaticos/O prazo de presentación de solicitudes será de cinco días hábiles desde o seguinte ó da publicación deste anuncio de convocatoria no Boletín Oficial da Provincia. Tordoia, a 25 de maio de 2022. A concelleira de Asuntos Sociais e Emprego Asdo.: Inés Santos Pereiro
30/05/2022 | Administración LocalMunicipal
Rianxo
Secretaría
Aprobación do prezo público do Plan madruga verán 2022

ANUNCIO APROBACIÓN DE PREZOS PÚBLICOS PARA O PLAN MADRUGA 2022 (Expediente 2022/D004/000021) A Xunta de Goberno do Concello de Rianxo, en sesión ordinaria do día 19.05.2022, adoptou o seguinte acordo: 1. Aprobar a cota por persoa participante que será de 15 euros por participante.2. Establécese a gratuidade de 4 prazas para aquelas familias que acrediten a súa situación de vulnerabilidade mediante a presentación dun informe dos Servizos Sociais do Concello de Rianxo.3. As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal.4. Débese publicar o presente acordo no taboleiro de anuncios do Concello e no Boletín Oficial da Provincia a efectos do seu xeral coñecemento e efectos. Rianxo, 24 de maio de 2022. Asdo.: O alcalde Adolfo Muíños Sánchez
30/05/2022 | Administración LocalMunicipal
Moeche
Aprobación das tarifas das actividades de verán do Concello de Moeche

A Xunta de Goberno Local deste Concello, na sesión celebrada o día 24 de maio de 2022, de acordo co establecido no artigo 6 da Ordenanza Xeral reguladora dos prezos públicos do Concello de Moeche, e o artigo 4.2 da Ordenanza fiscal nº 20 reguladora do publico pola prestación de servizos e a realización de actividades culturais, acordou por unanimidade, aprobar a contía dos prezos públicos para participación nas seguintes actividades: 1) Campamento “Sementeira” 2) Visitas teatralizadas o castelo.- 5 € 3) Rutas Xeoloxicas.: • Ruta Mina Piquito.- 10 € • Ruta do Toelo.- 6 € As presentes tarifas, entrarán en vigor unha vez publicadas no Boletín Oficial da Provincia, e teña transcorrido o prazo de 15 días que sinalan os artigos 65.2 e 70.2 da Lei 7/1985, de 2 de abril, reguladora das bases de réxime local. Moeche 25 de maio de 2022 A Alcaldesa Asdo. Beatriz Bascoy Maceiras
30/05/2022 | Administración LocalMunicipal
Teo
Convocatoria dos procesos selectivos para a contratación de 5 persoas desempregadas ao abeiro do programa PEL Concellos 2022

Por resolución da Alcaldía de data 25 de maio de 2022 (Res.698/22) aprobáronse as bases que rexerán a convocatoria para a selección, polo sistema de concurso – oposición, dos seguintes postos: As bases dos procesos selectivos atópanse publicadas no taboleiro de anuncios da Casa do Concello, no portal da sede electrónica do Concello de Teo (https://sede.teo. gal/gl/) e na web municipal ( www.teo. gal). O prazo de presentación de instancias é de cinco días e dará comezo ao día seguinte da publicación deste anuncio no Boletín oficial da provincia da Coruña. Teo, 25 de maio de 2022 O alcalde Rafael C. Sisto Edreira
30/05/2022 | Administración LocalMunicipal
Frades
Aprobación da oferta pública de emprego 2022 para a estabilización do emprego temporal no Concello de Frades

Por Resolución de alcaldía n.º 2022-83, de 26 de maio de 2022, aprobase a oferta pública de emprego 2022 para a estabilización do emprego temporal do concello de Frades, en base a o disposto na Lei 20/2021, do 28 de decembro, de medidas urxentes para a redución de temporalidade no emprego público que é a que de seguido se relaciona: En cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, publícase a Oferta de Emprego Público para a estabilización de emprego temporal do Concello de Frades, en o Boletín Oficial da Comunidade Autónoma/Boletín Oficial da Provincia. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante á alcaldía, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Santiago ou, á súa elección, o que corresponda ao seu domicilio, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Frades, 26 de maio de 2022 O alcalde, Roberto Rey Martínez
30/05/2022 | Administración LocalMunicipal
Rianxo
Secretaría
Aprobación do prezo público do campamento de verán 2022

ANUNCIO Asunto: Aprobación de prezos públicos para o Campamento de Verán Rianxo 2022 (Expediente 2022/D004/000020) A Xunta de Goberno do Concello de Rianxo, en sesión ordinaria do día 19.05.2022, adoptou o seguinte acordo: 1 Aprobar a cota por persoa participante por importe de 80 euros por participante, 70 euros por participante no caso de que participen 2 irmáns, e 60 euros por participante no caso de 3 ou máis irmáns ou familia numerosa.2 Establecese a gratuidade de 12 prazas para aquelas familias que acrediten a súa situación de vulnerabilidade mediante a presentación dun informe dos Servizos Sociais do Concello de Rianxo.3 As condicións para a xestión recadatoria do evento serán as que establece a normativa municipal sobre prezos públicos; en todo caso, o ingreso do prezo público polo usuario se realizará con carta de pago emitida pola Recadación municipal a partir dos datos emitidos polo Departamento xestor unha vez pechado o período de pre-inscrición, e en todo caso sometidas ao criterio da Tesourería municipal.4 Débese publicar o presente Acordo no taboleiro de anuncios do Concello e no Boletín Oficial da Provincia a efectos do seu xeral coñecemento e efectos. Rianxo, 24 de maio de 2022 Asdo: O alcalde, Adolfo Muíños Sánchez
30/05/2022 | Administración LocalMunicipal
As Pontes de García Rodríguez
Xestión Tributaria
Padrón IAE 2022

En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración Tributaria do Estado para o exercicio de 2022. Dita Matrícula estará exposta neste Concello, dende o 1 de xuño de 2022 ao 15 de xuño de 2022. Contra estas Matrículas, os interesados lexítimos, poderán interpor no prazo de 15 días, a contar dende o 15 de xuño, recurso de reposición potestativo perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos nas Matrículas, non orixinará a suspensión do acto liquidatorio subseguinte dictado pola administración municipal. As Pontes de García Rodríguez, 25 de maio de 2022 O concelleiro delegado da Área de Urbanismo e Coordinación do Goberno. Antonio Alonso Román
30/05/2022 | Administración LocalMunicipal
Boqueixón
Expediente 2022/E001/000002. Proceso de estabilización de emprego temporal. Oferta extraordinaria de emprego público

EXPEDIENTE 2022/E001/000002. Proceso de estabilización de emprego temporal. Oferta extraordinaria de emprego público Anuncio de aprobación da oferta extraordinaria Por Decreto da Alcaldía 262/2022, do 24 de maio, aprobouse a seguinte resolución: PRIMEIRO.–Aprobar a oferta extraordinaria de emprego público no marco do proceso de estabilización de emprego temporal do concello de Boqueixón para o ano 2022, que contén os seguintes postos de traballo de carácter estrutural: 1.º. Prazas que cumpren as previsión do artigo 2 da Lei 20/2021, do 28 de decembro, de medidas urxentes para a redución da temporalidade no emprego público: Total de prazas a estabilizar por concurso-oposición: 3 a tempo completo.2.º. Prazas que cumpren as previsión da disposición adicional sexta da Lei 20/2021, do 28 de decembro, de medidas urxentes para a redución da temporalidade no emprego público: PERSOAL FUNCIONARIO PERSOAL LABORAL Total de prazas a estabilizar por concurso: 15 a tempo completo. SEGUNDO.–Publicar esta oferta no taboleiro de anuncios da Corporación, no Diario Oficial de Galicia, no Boletín Oficial da Provincia da Coruña, en cumprimento do disposto no artigo 70 do Real Decreto 5/2015, do 30 de outubro, polo que se aproba o texto refundido da Lei do Estatuto básico do empregado público. TERCEIRO.–Contra esta resolución poderá interpoñer un recurso potestativo de reposición ante o mesmo órgano que a ditou no prazo dun mes, a contar dende o día seguinte ao da súa publicación no Boletín Oficial da Provincia da Coruña. Transcorrido un mes dende a interposición do recurso potestativo de reposición sen que se teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado Contencioso-Administrativo competente no prazo de dous meses, computados dende o día seguinte ao da notificación expresa da resolución do recurso potestativo de reposición, ou no prazo de seis meses, contados dende o día seguinte ao daquel no que se teña producido a desestimación por silencio administrativo do recurso potestativo de reposición interposto (artigo 123 da Lei 39/2015, do 1 de outubro, do procedemento administrativo común das administracións públicas, e o artigo 52.1 da Lei 7/1985, do 2 de abril, reguladora das bases do réxime local e concordantes). Tamén poderá interpoñer contra esta resolución/acordo un recurso contencioso-administrativo perante o xulgado do contencioso administrativo no prazo de 2 meses contados dende o día seguinte ó da súa publicación no Boletín Oficial da Provincia da Coruña (artigo 46.1 da Lei 29/1998, do 13 de xullo, reguladora da xurisdición contencioso-administrativa e concordantes). En todo caso poderase utilizar calquera outro recurso que estime oportuno. TERCEIRO.–Darlle traslado deste acordo ao Pleno da Corporación na primeira sesión ordinaria que celebre. Boqueixón, 24 de maio de 2022. Manuel Fernández Munín Alcalde-presidente
30/05/2022 | Administración LocalMunicipal
Carnota
Oferta de emprego público para a estabilización de emprego temporal (art.2 Lei 20/2021, do 28 de decembro)

ANUNCIO Expediente núm.: 2022/X999/000023 Procedemento: oferta de emprego público para a estabilización de emprego temporal (art.2 Lei 20/2021, do 28 de decembro) SUMARIO Por Resolución da Alcaldía deste Concello de data 26 de maio de 2022, aprobouse a oferta de emprego público para a estabilización do emprego temporal correspondente a a/s praza/s que a continuación se apuntan. TEXTO Mediante Resolución de Alcaldía deste Concello aprobouse a oferta de emprego público para a estabilización de emprego temporal, que cumpre as previsións do artigo 2 da Lei 20/2021, do 28 de decembro, de medidas urxentes para a redución da temporalidade no emprego público, correspondente a a/s praza/s que a continuación se apuntan: PERSOAL LABORAL En cumprimento do artigo 91 da Lei 7/1985, do 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro, publícase a oferta de emprego público para a estabilización de emprego temporal do Concello de Carnota, no Boletín Oficial da Provincia. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o alcalde, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Santiago ou, á súa elección, o que corresponda ao seu domicilio, se este radica en lugar distinto, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Carnota, a 26 de maio de 2022. O alcalde Juan Manuel Saborido Rama
30/05/2022 | Administración LocalMunicipal
A Capela
Anuncio de aprobación do padrón fiscal do prezo público pola prestación do Servizo de Axuda no Fogar abril 2022

Logo de aprobar o padrón fiscal do prezo público pola prestación do Servizo de Axuda no Fogar correspondente ao mes de abril do exercicio 2022, e as liquidacións integrantes del, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del exporanse ao público por un prazo de vinte días a contar dende o seguinte ao da publicación do presente anuncio nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado tributo en: Localidade: A Capela. Oficina de Recadación: Casa do Concello. Horario: de 8:00 a 14:00 horas, de luns a venres. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeira a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 25 de maio de 2022 O alcalde Manuel Meizoso López
30/05/2022 | Administración LocalMunicipal
Ordes
Elevación a definitivo do acordo de aprobación inicial dos orzamentos municipais do exercicio 2022. Publicación do resume por capítulos

Aprobación definitiva do orzamento municipal do exercicio 2022 O Pleno do Concello, de data 28 de abril de 2022, acordou aprobar inicialmente os orzamentos municipais, exercicio 2022, formados pola Alcaldía. O citado expediente permaneceu exposto ao público durante quince días hábiles nas dependencias da secretaría municipal, tras a publicación levada a cabo no BOP número 82, do 2 de maio de 2022. Durante o período de exposición pública non se rexistrou reclamación algunha contra o acordo de aprobación inicial do citado expediente polo que de conformidade co establecido no artigo 169.3 do Real decreto lexislativo 2/2004, do 5 de marzo, faise pública a aprobación definitiva do orzamento municipal do Concello de Ordes correspondente ao exercicio 2022 e procédese á publicación do seu resume por capítulos, que se detalla a continuación: Así mesmo, en cumprimento do disposto no artigo 127 do Real decreto lexislativo 781/1986, do 18 de abril, faise público o cadro de persoal para o exercicio 2022. Contra este acordo, que pon fin á vía administrativa, os interesados poderán interpoñer recurso contencioso-administrativo perante a sala do contencioso-administrativo do Tribunal Superior de Xustiza de Galicia, no prazo de dous meses dende a publicación deste anuncio no Boletín Oficial da Coruña. Ordes, a 25 de maio de 2022. Asdo.: O alcalde José Luís Martínez Sanjurjo
30/05/2022 | Administración LocalMunicipal
Arteixo
Servizos Económicos
Expediente de modificación de créditos 18/2022. Suplemento de crédito 2/2022

EDICTO O Pleno do Concello, en sesión ordinaria celebrada o día 26 de maio de 2022, aprobou inicialmente o expediente de modificación de créditos n.º 18/2022: suplemento de crédito 2/2022, dentro do vixente orzamento municipal, por importe de CINCO MILLÓNS CINCOCENTOS CINCUENTA E CINCO MIL OITOCENTOS SETENTA E SEIS EUROS CON SETENTA CÉNTIMOS (5.555.876,70 €), financiado con cargo ao remanente líquido de tesourería para gastos xerais procedente da liquidación do ano 2021 no subconcepto 87000 por un importe total de 4.555.876,70 euros e con cargo a novos ingresos recadados sobre os previstos no subconcepto 47000 por importe de 1.000.000,00 euros. O devandito expedientes permanecerán expostos ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Arteixo, 26 de maio de 2022. Asdo. dixitalmente: Carlos Calvelo Martínez Alcalde-presidente
30/05/2022 | Administración LocalMunicipal
Boiro
Exposición pública do regulamento de honras e distincións do corpo de policía local e emerxencias

O Pleno do Concello, en sesión ordinaria celebrada o 28 de abril de 2022, acordou aprobar inicialmente o Regulamento de honras e distincións do corpo de policía local e emerxencias. De conformidade co previsto no artigo 49. b) da Lei 7/1985, do 2 de abril, Reguladora das Bases de Réxime Local, ábrese un período de información pública por espacio de 30 días para a presentación de reclamacións e suxerencias. No caso de que non se presentase ningunha reclamación ou suxerencia, entenderáse definitivamente adoptado o acordo ata entón provisional, entrando en vigor aos vinte días da súa publicación no Boletín Oficial da Provincia da Coruña. O expediente número 5653/2021 pode consultarse no portal de transparencia ao que se pode acceder entrando seguinte dirección web boiro. sedelectronica. gal, portal de transparencia, normativa, proxectos en tramitación. En Boiro a 20 de maio de 2022. O Alcalde. Kenneth Albert El Hafiane Nasta.
25/05/2022 | Administración LocalMunicipal
Narón
Secretaría
Ampliación oferta de emprego pública extraordinaria 2021

Provincia: A Coruña Corporación: Narón Número código territorial: 15054 Ampliación da oferta de Emprego Público extraordinaria correspondente ao exercicio 2021, aprobada pola Xunta de Goberno Local de data 19 de maio de 2.022, ao abeiro do establecido no artigo 2.2 da Lei 20/2021, de 28 de decembro, de Medidas Urxentes para a Reducción da Temporalidade no Emprego Público. Grupo C2.- Clasificación: Escala Administración Xeral. Subescala: Auxiliar. Número de vacantes 1. Denominación Auxiliar Administrativo. Grupo C2.- Clasificación: Escala Administración Xeral. Subescala: Auxiliar. Número de vacantes 1. Denominación Auxiliar Administrativo. Narón, 19 de maio de 2022 A alcaldesa Marian Ferreiro Díaz
25/05/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.74336. Concesión dun caudal de auga á Autoridade Portuaria de Ferrol-San Cibrao, no concello de Ferrol (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 11 de maio de 2022 e como resultado do expediente incoado para o efecto, outorgouse á Autoridade Portuaria de Ferrol-San Cibrao unha concesión de 160 m 3 anuais de auga que procede dun manancial situado na paraxe Cabo Prior, no lugar de Fonte da Tella, na parroquia de Covas (San Martiño), no concello de Ferrol (A Coruña), con destino a abastecemento. Número Expte.: DH. A15.74336 Santiago de Compostela, 20 de maio de 2022. O xefe do Servizo de Tramitación Técnico-Administrativa do Dominio Público Hidráulico Norma Liliana Aguallo Lobagueira
25/05/2022 | Administración LocalMunicipal
Ares
Aprobación definitiva da modificación da Ordenanza do prezo público do servizo de axuda a domicilio municipal

Aprobada Inicialmente na sesión Plenaria ordinaria de data 28 de marzo do 2022 a modificación da Ordenanza do prezo público do servizo de axuda a domicilio municipal do Concello de Ares, e sometida a información pública no BOP nº 63 do 01/04/2022 polo prazo de 30 días, sen terse presentado alegacións, elévase automáticamente a definitivo o acordo inicial, publicándose íntegramente a modificación da ordenanza aprobada aos efectos oportunos.4.1. a CONTIA DO PREZO PUBLICO REGULADO NO PRESENTE ACORDO SERÁ FIXADO NA STARIFAS CONTIDAS NOS APARTADOS SEGUINTES REFERIDA A UNHA HORA DE PRESTACION DO SERVIZO E QUE DETERMINARA DOS EGUINTE XEITO: Aos efectos previstos para a aplicación das tarifas do presente artigo, o importe do prezo público será de 16.01€ / Hora IVE Incluido para os usuarios/as do servizo por libre concorrencia, segundo as táboas seguintes; Ares, 19 de maio do 2022 O Alcalde-Presidente Asdo: Julio Ignacio Iglesias Redondo
25/05/2022 | Administración LocalMunicipal
Oza-Cesuras
Aprobación do padrón de contribuíntes pola taxa correspondente ao servizo de saneamento e depuración de augas residuais do exercicio 2022

ÓRGANO E DATA DE APROBACIÓN: Xunta de Goberno Local, sesión do 20 de maio de 2022. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 23 de maio de 2022. O ALCALDE, Asdo.- José Pablo González Cacheiro
25/05/2022 | Administración LocalMunicipal
Boiro
Anuncio aprobación padrón SAF abril 2022

A Xunta de Goberno Local en sesión celebrada o 18 de maio de 2022 aprobou o Padrón Fiscal correspondente o mes de ABRIL de 2022, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. En dito prazo os interesados poderán examinar os padróns. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 31 de maio de 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 19 de maio de 2022 O Alcalde-Presidente José Ramón Romero García